ToekomsVenster: Die derde tiende - Maroela Media
Lees: Deuteronomium 14: 28-29
Die derde tiende moes om die drie jaar op daardie jaar se oes-opbrengs bepaal word. Hierdie tiende was dan na die naaste dorp geneem waar dit gestoor kon word vir die moeilike tye. Die Leviet, die vreemdeling, die wees en die weduwee kon dan gevoed word gedurende hierdie tye. Dus was hierdie tiende bekend as die tiende vir die armes.
Op watter praktiese manier kan jy vandag die beginsels wat uitgewys is in terme van offergawes in jou aanbidding toepas?
Dit is jammer as 'n gelowige wat in staat is om ten minste een tiende aan die kerk te gee as finansiële ondersteuning dit nie doen nie. Dit is ook net so jammer dat 'n gelowige wat in staat is om een tiende aan die kerk te gee as finansiële ondersteuning na baie jare se wandel met die Here slegs een tiende aan die kerk gee. Die Ou Testamentiese tiende is dus nie 'n maatstaf van gee nie, maar eerder 'n vertrekpunt op die reis van offergawes.
Here, baie dankie vir die beginsels wat vasgevang is in die gee van die Ou Testamentiese tiendes. Help my om dit ook vandag in my offers toe te pas.
Bring die offers soos voorgeskryf in Lev 27 vers 28 en 29
Die derde tiende is in 6 jaar gespaar, twee drie jaar siklusse en in die sewende jaar aan armes uitgedeel.
Insiggewend is dat die gewer die beheer daaroor uitgeoefen het en die die Leviete nie. Dit is aangesien jy veronderstel was om die armes te help daar waar jy woon.
Dit is n steen des aanstoot dat so omgegaan word met Woordinstruksies wat volgens skrywer verval het as Mosaïse wet met Yeshua se afsterwe, om geld in te samel. Steeds word wette wat kamstig verval het gebruik om lidmate uit hul swaarverdiende geld te mesmeraais.
Daar is nie tans Leviete nie, dus geen gronde om lidmate af te pers vir die tiende wat bestempel was vir die Leviete wat geen grondgebied ontvang het nie.